Kristian Smeds

Tomi Kristian Smeds (s. 1. joulukuuta 1970 Tornio) on suomalainen teatteriohjaaja ja näytelmäkirjailija.

Ura 
Kristian Smeds opiskeli vuosina 1990–1995 Teatterikorkeakoulussa dramaturgian koulutusohjelmassa ja oli vuonna 1996 perustamassa Teatteri Takomoa, jonka taiteellisena johtajana hän toimi 1996–2001. Vuonna 2001 hänet valittiin Kajaanin kaupunginteatterin johtajaksi, jonka tehtävän hän jätti vuonna 2004. Vuonna 2007 hän perusti kansainvälisen omaa nimeään kantavan Smeds Ensemble -teatteriryhmän. Suomen lisäksi hän on ohjannut muun muassa Virossa, Liettuassa ja Belgiassa. Hänen ohjauksensa ovat vierailleet kansainvälisesti Belgiassa, Virossa, Ranskassa, Saksassa, Liettuassa, Latviassa, Unkarissa, Norjassa, Itävallassa sekä Ruotsissa.

Vuonna 2005 Kustannusyhtiö Tammi julkaisi Annukka Ruuskasen ja Kristian Smedsin kirjan Kätketty näkyväksi: Mielikuvituksen ja toden tilat Kristian Smedsin teatterissa.

Vuoden 2007 marraskuussa sai ensiesityksensä Smedsin ohjaama ja sovittama teatteriversio Väinö Linnan Tuntemattomasta sotilaasta.

Smedsin Tuntematonta sotilasta esitettiin Suomen Kansallisteatterissa vuosina 2007–2009 yhteensä 122 kertaa ja siihen myytiin 73 265 lippua. Suomen Kansallisteatteri, Yle Teema ja Yle Draama tuottivat Smedsin Tuntemattomasta TV-version, joka oli osa Tutkivan teatterityön keskuksen Teatteri mediana -hanketta. TV-versio ensi-esitettiin Yle Teema -kanavalla helmikuussa 2009.

Vuoden 2009 helmikuussa sai ensiesityksensä Smedsin kirjoittama ja ohjaama kansainvälinen tuotanto Mental Finland Belgian kuninkaallisessa flaamilaisessa kansallisteatterissa (KVS). Esityksessä oli mukana joukko eturivin suomalaisia teatterintekijöitä, muun muassa Kalle Holmberg, Hannu-Pekka Björkman, Tommi Korpela, Janne Reinikainen sekä Tarja Heinula. Mental Finland -esitys vieraili Belgian lisäksi muun muassa Helsingissä, Vilnassa, Strasbourgissa sekä Linzissä.

Lokakuussa 2010 julkistettiin Kristian Smedsille vuonna 2011 myönnetty merkittävä eurooppalainen teatteripalkinto, XII Europe Prize New Theatrical Realities, ensimmäisenä teatterintekijänä Pohjoismaissa.

Vuonna 2017 Smeds valittiin Teatterikorkeakoulun näyttelijätaiteen professoriksi viisivuotiskaudelle 2018–2023. Hän on aiemminkin vieraillut oppilaitoksen opettajana.

Kristian Smeds vaikuttaa myös rumpalina Houkka Bros -yhtyeessä.

Teatteritöitä 
 Meän Tyär, teksti ja ohjaus, Kemin kaupunginteatteri, 1992.
 Kullervo, teksti ja ohjaus, Espoon kesäteatteri, 1993.
 Elonpiiriesitys, teksti ja ohjaus, Teatterikorkeakoulu, 1994.
 Kovan onnen enkeli, teksti ja ohjaus, Helsingin juhlaviikot / Helsingin ylioppilasteatteri, 1995. 
 Vierailut: Tampereen teatterikesä 1996 ja Bergenissä, Norjassa 1996. 
 Lahden kaupunginteatteri, ohjaus Joel Elstelä, 1997.
 Jääkuvia, teksti ja ohjaus, Vapaa ryhmä, Töölön varikko, 1996. 
 Esitetty myös Kemin Kaupunginteatterissa 2000, ohjaus Samuli Reunanen. Kemin esitys vieraili Bonnin Biennalessa 2002.
 Useita harrastajateatteriesityksiä. 
 Brand, Henrik Ibsenin näytelmä, dramaturgia ja ohjaus, Teatteri Takomo, Töölön varikko, 1997. 
 Vierailut: Tampereen Teatterikesä 1997.
 Lähtöjä, ohjaava neuvonantaja, käsikirjoitus työryhmä, Teatterikorkeakoulu, Kallion Urheiluhalli, 1997.
 Rautavaara, Oulunkylän tähti, teksti ja ohjaus, Teatteri Takomo, Oulunkylän kansantalo, 1997. 
 Vierailut: Tampereen teatterikesä 1998.
 Yhä pimenevä talo, draamateksti, 1995.
 Esitetty Rakastajat Teatteri, Pori, 1998. Imatran Teatteri, 2000. Teatteri Takomo, 2002. 
 Vanja-eno, Anton Tšehovin näytelmä, dramaturgia ja ohjaus, Teatteri Takomo, Savilan Pumppaamo, Helsinki, 1998. 
 Vierailut: Tampereen Teatterikesä 1999, Liettua Life -festivaali 2000 ja Viro Baltoscandal-festivaali 2002.
 Jumala on kauneus, käsikirjoitus ja ohjaus Paavo Rintalan romaanin pohjalta, Teatteri Takomo, Mediakeskus Lume, Helsinki, 2000. 
 Vierailut: Budapest 2001, Tampereen teatterikesä 2001, Nargen Opera, Naissaari, Eesti 2008, Suomen Kansallisteatteri 2008–2009, Oulun kaupunginteatteri 2010, Wiesbaden, saksa 2010.
 Huutavan ääni korvessa, teksti ja ohjaus, Kajaanin kaupunginteatteri, 2001. 
 Vierailut: Finnish Case -festivaali, Helsinki 2001; Theater der Welt -festivaali, Düsseldorf 2002; Tampereen Teatterikesä 2002; Nordic Scene -festivaali, Bryssel 2002; Haaparannan teatterifestivaali, Ruotsi, 2003.
 Woyzeck, Georg Büchnerin näytelmä, dramaturgia ja ohjaus, Kajaanin kaupunginteatteri, 2003.
 Vierailut: Seinäjoen Kaupunginteatteri 2003, Suomen Kansallisteatteri 2003, New Drama Action -festivaali, Vilna, 2003, Tampereen Teatterikesä 2003, Homo Novus -festivaali, Riika, 2003.
 Puupää, teksti yhdessä Juha Hurmeen kanssa ja ohjaus, Kajaanin kaupunginteatteri, 2003. 
 Yhden miehen kiertuenäytelmä, esityksiä Oulun ja Lapin läänissä.
 Vaeltaja, pöytäteatteriesitys yhdessä kuvataiteilija Tero Nauhan ja äänitaiteilija Juha Valkeapään kanssa, Kajaanin Runoviikko  2003.
 Vierailut: Tampereen Telakka, Teatteri Jurkka, Helsingin Juhlaviikot 2003, Baltoscandal-festivaali, Rakvere, 2003.
 Kolme sisarta, Anton Tšehovin näytelmä, dramaturgia ja ohjaus Kristian Smeds, Kajaanin kaupunginteatteri, 2004.
 Vierailut: Tampereen teatterikesä 2005.
 Jäniksen vuosi, Arto Paasilinnan romaani, dramaturgia ja ohjaus Kristian Smeds, Von Krahl -teatteri, Tallinna, Viro 2005.
 Vierailut: Helsingin juhlaviikot 2006.
 Sad songs from the heart of Europe, dramaturgia ja ohjaus Kristian Smeds, Audronis Liuga Production, Vilna, Liettua 2006.
 Vierailut: Helsingin juhlaviikot 2007, Kunsten Festival, Belgia 2007, Luxemburg 2007, Ranska 2007.
 Lapsia, lintuja ja kukkasia, dramaturgia ja ohjaus Houkka Bros, Baltoscandal, Rakvere, Viro 2006.
 Lokki, Anton Tšehovin näytelmä, dramaturgia ja ohjaus Kristian Smeds, Von Krahl -teatteri, Tallinna, Viro 2007.
 Vierailut: Helsingin juhlaviikot 2008.
 Tuntematon sotilas, Väinö Linna, ohjaus ja sovitus Kristian Smeds, Suomen Kansallisteatteri ensi-ilta 28.11.2007.
 Radio Doomsday, esitys ja radioshow, dramaturgia ja ohjaus Houkka Bros, Baltic Circle, Helsinki 2008.
 Mental Finland, Ohjaus ja käsikirjoitus Kristian Smeds, KVS, Belgian flaamilainen kansallisteatteri, Bryssel, Belgia, ensi-ilta 11.2.2009.
 Vierailut: Suomen Kansallisteatteri, Liettuan kansallisteatteri, Kulttuuripääkaupunki Linz 2009, ja Le Maillon Strasbourg, Ranska 2009.
 Cherry orchard, Anton Tšehovin näytelmä Kirsikkapuisto, dramaturgia ja ohjaus Kristian Smeds, Vilna, Liettua, 2009.
 Vierailut:  Theater der Welt, Mülheim, Saksa 2010, Wienin Juhlaviikot, Wien, Itävalta 2011.
 Mr Vertigo, Paul Auster, ohjaus ja sovitus Kristian Smeds, Suomen Kansallisteatteri ensi-ilta 28.10.2010.
 Vierailut: Baldiski Dom, Pietari, Venäjä 2011.
 Karamazovin veljekset, Fjodor Dostojevskin romaanin pohjalta sovitus ja ohjaus, yhteistuotanto Turun kaupunginteatteri,  Turku 2011, Tallinna 2011, Smeds Ensemble, Von Krahl Teatteri, ensi-ilta 2011.
 Tabu, Timo K. Mukan novellikokoelman pohjalta sovitus ja ohjaus, Suomen Kansallisteatteri, 2015.
 Just Filming, Suomen Kansallisteatteri, ensi-ilta 14.10.2016.
 Vierailut: Tampereen Teatterikesä, 2017.
 Karpolla on asiaa, ohjaus ja dramaturgia, Teatterikorkeakoulu, 2021.

Kuunnelmatyöt 
 Etsivä löytää, teksti ja ohjaus, Radioteatteri, 1992.
 Jääkuvia, teksti ja ohjaus, Radioteatteri, 1997. 
Kuunnelmateksti tehty myös Englannissa, Saksassa, Islannissa ja Tanskassa. 
 Armo ja rauha, teksti ja ohjaus, Radioteatteri 2000.
 Toisenlainen iltahartaus, kirjoittanut Kai Sadinmaa, ohjaus, Radioteatteri 2001.

Palkinnot ja tunnustukset 
 Vuoden Kiila -palkinto, 1991
 Vuoden teatteriteko, 1996
 Prix Europa (Jääkuvia, vuoden paras eurooppalainen kuunnelma), 1998
 Taiteen Nuori Suomi -palkinto, 1998
 Nummisuutarin Esko -palkinto (vuoden paras näytelmä), 2001
 Olavi Veistäjä -palkinto (Teatteri Takomon kanssa), 2001
 Vuoden Valopilkku (Kajaanin kaupunginteatterin kanssa), 2001
 Viisivuotinen taiteilija-apuraja, Taiteen keskustoimikunta, 2004
 Suomen Kansallisteatterin myöntämä Eino Kalima -palkinto parhaasta ohjauksesta (Tuntematon sotilas), 2008
 Baltiiski dom, Pietari (Tuntematon sotilas: tunnustuspalkinto), 2008
 Alfred Kordelinin säätiö: kannustuspalkinto korkeatasoiseen teatteritaiteeseen 15 000 €, 2008
 Viisivuotinen taiteilija-apuraja, Taiteen keskustoimikunta, 2011
 XII European Theatre Prize for New Theatrical Realities 20 000 €, 2011

Lähteet

Viitteet

Kirjallisuutta

Aiheesta muualla 
 

Suomalaiset teatteriohjaajat
Kajaanin kaupunginteatterin johtajat
Vuonna 1970 syntyneet
Elävät henkilöt